  Виталий Пронин "1 яке 2 пиналлы опекун кариськысал. Кытысь ивор шедьтоно огназы кылем пиналъёс сярысь? " Галина П., Вавож черкогурт Валэктон сётэ Калыкез утён, семья но демография политикая министерствоысь быдэ вуымтэос ласянь опекая ёзлэн кивалтӥсез Елена Макарова. - Сиротаос, утись-вордӥсьтэк кылем пиналъёс сярысь ивор шедьтыны быгатоды Интернетысь федерал сайтысь:  www.usynovite.ru  Со сяна, тыро-пыдо ивор сётыны быгатозы Калыкез утён, семья но демография политикая министерствоысь специалистъёс. Со понна вазиськоно (3412) 97-27-59, 97-27-58 телефон номеръёсъя.Семья кодекслэн 148-тӥ статьяезлэн 3-тӥ пунк-таз гожтэмын: Россиысь котькудӥз улос ачиз чакла, толэзьлы быдэ кӧня уксё висъяно опекунлы. Удмурт шаерын таӵе лыдпусъёс: 6 аресозь пинал понна сётӥське 6 сюрс 491 манет, 6 ареслэсь бадӟымъёсызлы - 6 сюрс 657 манет. Та коньдон арлы быдэ йылэ-тупатске инфляцилэн ӝутскемезъя. Со сяна, опекунлы толэзьлы быдэ выплатаос сётӥсько на: 422 манет - коммунальной тыриськонъёсты пытсаны, 385 манет - чыры-пыры ужъёслы. Та коньдон висъяське нылпилы быдэ.    Теги: дэмлан  